S-1374/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. mars 2021, á hendur E-x-x I-kk-þgf T-kk-þgf, kt. [...], [...], [...], fyrir eignaspjöll, með því að hafa sunnudaginn 5. maí 2019 við verslun Stórkaups í Reykjavík, valdið skemmdum á bifreiðinni Ford Transit, með skráningarnúmerið [...], með því að hoppa og stappa ítrekað ofan á þaki bifreiðarinnar með þeim afleiðingum að þak hennar beyglaðist.

Telst brot þetta varða við 1. mgr. 257. gr. almennra hegningarlaga nr. 19/1940

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

F-kk-nf O-kk-nf, f. h. Haga, kt. 670203- 2120, gerir kröfu um að ákærði verði dæmdur til að greiða skaðabætur að fjárhæð kr. 1.260.650,- með vöxtum skv. 1. mgr. 8. gr. laga um vexti og verðtryggingu nr. 38/2001, frá 5. júní 2019 og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laganna, frá þeim degi til greiðsludags.

Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Verjandi ákærða krefst vægustu refsingar sem lög leyfa ogað bótakröfu Haga hf. verði vísað frá dómi en til vara lækkunar á kröfu bótakrefjanda. Þá krefst verjandi ákærða hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. mars 2021, hefur hann ekki sætt refsingu áður.

Ákærði fékk að taka til máls við fyrirtöku málsins og kvaðst iðrast gjörða sinna mjög en hann legði það ekki í vana sinn að brjóta af sér eða skemma eigur annarra. Hann hafi verið í neyslu þegar atvikið átti sér stað og muni ekki eftir því. Hann kveður hagi sína breytta í dag en hann búi nú á áfangaheimili og sæki AA fundi og aðra 12 spora fundi. Þá sé hann á leið í meðferð á Krýsuvík.

Við ákvörðun refsingar verður litið hreins sakavottorðs ákærða og skýlausar játningar á sakargiftum sem horfir til refsimildunar, sbr. 8. tölul. 1. mgr. 70. gr. almennra hegningarlaga.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur í máli þessu verið sakfelldur fyrir eignaspjöll á bifreið í eigu bótakrefjanda með því hafa hafa hoppað og stappað á þaki bifreiðarinnar með þeim afleiðingum að þakið beyglaðist. Samkvæmt bótakröfu og gögnum málsins voru aðrar skemmdir einni gunnar á bifreiðinni, svo sem með því að kasta einhverju í bílinn og þá var afturrúða brotin með innkaupakerru. Með bótakröfu fylgir reikningur fyrir heildar viðgerðinni en ekki liggur fyrir nánari sundurliðun á viðgerðarkostnaðinum. Fjárhæð tjónsins sem hlaust af þeirri háttsemi sem ákærði er sakfelldur fyrir, það er að valda skemmdum á þaki bifreiðarinnar, er óljós. Þar sem bótakrafan er óskýr að þessu leyti verður henni vísaðfrá dómi.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef, 141.360 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kvk-nf E-kvk-nf saksóknarfulltrúi.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x I-kk-nf T-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Bótakröfu Haga hf. er vísað frá dómi.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef, 141.360 krónur.

A-kvk-nf S-kvk-nf